LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 218**

**2021. gada 19. augustā**

Atklāta sēde, sākas plkst. 13.15, beidzas plkst. 14.54

Videokonferences formātā

Sēdē piedalās:

**komisijas locekļi**:

**Juris Rancāns** *(komisijas priekšsēdētājs)*,

**Edvīns Šnore *(komisijas sekretārs),***

**Raimonds Bergmanis,**

**Ivans Klementjevs,**

**Ainars Latkovskis,**

**Māris Možvillo,**

**Mārtiņš Šteins,**

**Atis Zakatistovs**

**uzaicinātās personas:**

* Saeimas deputāts **Ivars Zariņš;**
* Iekšlietu ministrijas valsts sekretārs **Dimitrijs Trofimovs;**
* Iekšlietu ministrijas Starptautisko tiesību nodaļas juriste **Krista Brača;**
* Iekšlietu ministrijas Finanšu vadības departamenta direktora vietniece, Finanšu politikas un metodoloģijas nodaļas vadītāja **Alda Strode;**
* Iekšlietu ministrijas Juridiskā departamenta Starptautisko tiesību nodaļas vadītāja **Karina Zagoskina;**
* Valsts robežsardzes priekšnieka vietnieks (Galvenās pārvaldes priekšnieks) pulkvedis **Juris Martukāns;**
* Ģenerālprokurors **Juris Stukāns;**
* Aizsardzības ministrijas parlamentārā sekretāre **Baiba Blodniece;**
* Zemkopības ministrijas parlamentārais sekretārs **Edgars Kronbergs;**
* Zemkopības ministrijas valsts sekretāre **Dace Lucaua;**
* Zemkopības ministrijas Meža departamenta direktors **Arvīds Ozols;**
* Ekonomikas ministrijas parlamentārā sekretāre **Ilze Indriksone;**
* Ekonomikas ministrijas Valsts sekretārs **Edmunds Valantis;**
* Valsts kontrolieris **Rolands Irklis;**
* Valsts kontroles padomes locekle **Kristīne Jaunzeme;**
* Iepirkumu uzraudzības biroja vadītājs **Artis Lapiņš;**
* Iepirkumu uzraudzības biroja vadītāja vietniece, Juridiskā departamenta direktore **Evija Mugina;**
* Latvijas Valsts mežu pārstāvis infrastruktūras jautājumos **Valdis Kalns**

**citas personas:**

**Saeimas Preses dienesta vecākā konsultante Elīna Gulbe**

**Aizsardzības, iekšlietu un korupcijas novēršanas komisijas vecākā konsultante Ieva Barvika, konsultanti Egita Kalniņa un** Brenda Veiskate

**Sēdi vada:** komisijaspriekšsēdētājs J.Rancāns

**Sēdi protokolē:** konsultante B. Veiskate

**Sēdes veids:** atklāta

Darba kārtība:

**1. Grozījumi Latvijas Republikas valsts robežas likumā (1137/Lp13) 2. lasījums, steidzams.**

**2. Grozījums Meža likumā (1138/Lp13) 2. lasījums, steidzams.  
3. Grozījums Publiskas personas mantas atsavināšanas likumā (1139/Lp13) 2. lasījums, steidzams.**

J. Rancāns atklāj sēdi, konstatē tiešsaistē esošos komisijas locekļus un iepazīstina ar izskatāmo darba kārtību, informē, ka par darba kārtībā pirmo darba kārtības punktu saņemts 1 priekšlikums.

1. Grozījumi Latvijas Republikas valsts robežas likumā (1137/Lp13) 2. lasījums, steidzams.

J. Rancāns aicina priekšlikuma iesniedzēju komentēt šo priekšlikumu.

Nr. 1 – Saeimas deputāta I. Zariņa priekšlikums – Papildināt pārejas noteikumus ar 10. punktu ieteiktā redakcijā.

I. Zariņš komentē, ka šis ir nepieciešams, lai varētu sekot līdzi, tam, kas tiek paveikts uz robežas.

J. Rancāns aicina komentēt Iekšlietu ministriju šo priekšlikumu.

M. Šteins aicina komentēt Juridisko biroju vai ir nepieciešamība ietvert šādu punktu likumā, jo Saeimai un deputātiem kopumā ir tiesības pieprasīt šādu informāciju.

L. Millere komentē, ka šī ir politiska izšķiršanās.

J. Rancāns komentē par šāda priekšlikuma nepieciešamību un uzskata, ka tas varētu būt būtiski.

L. Millere aicina padomāt par pašu priekšlikumu, jo robeža jau kaut kad tomēr būs gatava un tad ir nepieciešams kaut kā savādāk regulēt šo termiņu.

J. Stukāns aicina atbalstīt šo priekšlikumu no preventīva viedokļa, līdz ar to deputāti var savlaicīgi redzēt un darboties ar šo informāciju.

I. Klementjevs aicina atbalstīt šo priekšlikumu, lai konkrēti varētu redzēt, kāds izlietojums ir šiem finanšu līdzekļiem.

M. Šteins norāda, ka nevienā brīdī Iekšlietu ministrija šo priekšlikumu nav noraidījusi, vienkārši tika vaicāts pēc Juridiskā biroja viedokļa, konceptuāli Iekšlietu ministrijai iebildumi nav.

R. Bergmanis aicina veidot komisijas priekšlikumu par šo termiņu.

J.Rancāns aicina deputātus komisijas priekšlikumu veidot.

*Priekšlikums Nr. 1* ***Daļēji atbalstīts, iekļauts komisijas priekšlikumā Nr.3***

**Nr. 2 -** Aizsardzības, iekšlietu un korupcijas novēršanas komisijas priekšlikums – aizstāt likumprojekta 11. pantā paredzētā pārejas noteikumu 7. punktā skaitļus un vārdus.

**J.Rancāns** komentē situāciju ārvalstīs un situāciju par šo termiņu.

**M. Šteins** komentē, ka problēmas nebūtu ar šādu datumu, jo kā jau komentēja vieni no šiem Ministru kabineta noteikumiem ir izstrādāti.

**J.Rancāns** aicina deputātus atbalstīt komisijas priekšlikuma veidošanu.

*Deputātiem nav iebildumu, priekšlikums* ***Nr. 2 atbalstīts.***

**L. Millere** vaicā par to, kā 8., 9 punkts darbosies,ja, piemēram, Ministru kabinets šos noteikumus pieņems tikai 2026. gada 1. janvārī vai Valsts zemes dienests spēs grafiskos datus izstrādāt tik ātri?

**V. Vītoliņš** uzsver, ka šis termiņš ir galējais termiņš! Piebilst, ka jau pašlaik notiek šo grafisko datu izstrāde un šie dati noteikti būs gatavi ātrāk nekā Ministru kabineta noteikumi. Šis likumprojekts ir svarīgs, lai varētu uzsākt šo darbu vispārīgi. Tiklīdz likums stāsies spēkā, var sākt jau strādāt pie šīs patrulēšanas takas.

**J. Stukāns** uzsver, ka, ja nebūs Ministru kabineta noteikumi, tad nevarēs neko iekārtot!

**R. Bergmanis** vaicā, vai par katru posmu būs atsevišķi Ministru kabineta noteikumu.

**V. Vītoliņš** izskaidro, ka ir 2 posmi, labais reljefs un reljefs, kurš applūst un kur ir cita problemātika. Tamdēļ tiek veidota patrulēšanas taka.

**J. Rancāns** pasakās par diskusiju, rezumē, ka abi priekšlikumi būs komisijas veidoti. Aicina komisijas deputātus balsot par likumprojektu 2.lasījumā:

*Balsojums:*

*J. Rancāns – par, E.Šnore – par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

**LĒMUMS**:

* atbalstīt likumprojektu **“Grozījumi Latvijas Republikas valsts robežas likumā (1137/Lp13)“** unvirzīt to izskatīšanai otrajā lasījumā Saeimas š.g. 19. augusta ārkārtas sēdē.

2. Grozījums Meža likumā (1138/Lp13) 2. lasījums.

J. Rancāns aicina priekšlikuma iesniedzēju komentēt šo priekšlikumu.

Nr. 1 – Saeimas deputāta I. Zariņa priekšlikums – Papildināt likumprojektā piedāvāto 4. pantu ar 2.4 daļu ieteiktā redakcijā.

I. Zariņš komentē, ka šis priekšlikums ir nepieciešams, lai preventīvi novērstu mežu resursu nelegālu izlietošanu.

J. Rancāns aicina komentēt Latvijas Valsts mežu pārstāvjiem vai Zemkopības ministrijas pārstāvjiem.

A. Ozols komentē procesus Latvijas Valsts mežiem, uzskata, ka šāds priekšlikums var uzlikt slogu.

J. Rancāns pasakās par informāciju aicina Iekšlietu ministrijai komentēt.

M. Šteins atsaucas uz iepriekšējo likumprojektu, ka arī par šo konceptuāli nav iebildumi.

J. Rancāns vaicā I. Zariņam par to, vai tas ir domāts kā preventīvs pasākums.

I. Zariņš apstiprina A. Ozola minēto, taču uzsver, ka ir nepieciešam tāds dokuments, lai viss būtu pārredzams un būtu šis caurspīdīgums.

J. Rancāns piekrīt, ka ir nepieciešams, lai būtu šis pārredzamības dokuments, lai varētu visam sekot līdzi. Dod vārdu Juridiskajam birojam.

S.T. Ozoliņa vaicā par šo ziņojumu sniegšanu, kāda procedūra šī būs un kas Valsts kontrolei būs jādara ar šo ziņojumu.

K. Jaunzeme pievienojas Juridiskā biroja sacītajam attiecībā par to, ka nav konkrēti minēts, ko vajadzētu darīt Valsts kontrolei. Valsts kontrole revīzijas ietvaros pieprasa šādu informāciju.

J. Rancāns uzskata, ka tas nav arguments, ka subjektam tas nav uzlikts par pienākumu. Apstiprina, ka ir problemātika ar to, ko darīt ar šādu ziņojumu. Komentē, ka izprot šo nepieciešamību, ka interese ir parādīt sabiedrībai, ka neviens nemēģina izšķērdēt valsts naudu.

I Zariņš piekrīt, ka uzlabot priekšlikumu var un ir nepieciešams. Uzsver jaunā Valsts kontroles vadītāja sacīto, ka tiks strādāts proaktīvi, nevis reaktīvi. Izvērtējot situāciju un izprotot to.

A. Ozols komentē, ka iepriekšējā likumprojektā tika apstiprināts, ka līdz izbūves beigām tiek sniegts ziņojums. Tā kā visi vēlas šo caurspīdīgumu šajā projektā, šo informāciju, kas attiecas arī uz koku ciršanu robežjoslas izveidošanai iekļaut ikgadējā ziņojumā par, kuru komisija jau vienojās. Līdz ar to šo ziņojumu var izskatīt un pēc nepieciešamības pieprasīt papildu informāciju.

J. Rancāns dod vārdu Ģenerālprokuroram.

J. Stukāns apstiprina Zemkopības pārstāvja sacīto, akcentē, ka nepieciešams ieklausīties juridisko pārstāvju sacītajā.

J. Rancāns dod vārdu Juridiskā biroja pārstāvim.

L. Millere arī uzsver sacīto par šo ziņojumu, ka jāziņo Ministru kabinetam par to, kas ir iekļauts šajā ziņojumā.

M. Možvillo piekrīt priekšlikumam, taču nepieciešams to uzlabot. Kas atsavinātos mežus apstrādās? Vai nav nepieciešamas regulēt šo jautājumu?

J. Rancāns komentē, ka šie jautājumi vairāk būtu diskutējami kā atsevišķi priekšlikumi, pašlaik ir nepieciešams darboties ātri, lai varētu izbūvēt šo robežu.

R. Bergmanis aicina atcerēties, ka šai likumprojektu paketei ir nepieciešamas darboties ātri, kā arī aicina atcerēties, ka ir jāspēj uzticēties attiecīgajām iestādēm.

J. Rancāns vaicā vai likumā šo konkrēti ir nepieciešams regulēt. Vaicā Juridiskā biroja pārstāvjiem.

L. Millere nolasa iespējamo redakciju.

J. Rancāns uzsver, ka ir nepieciešams norādīt šo informāciju, ir jābūt detalizēti minētam, kas būs šajā ziņojumā, lai nerastos nekādi pārpratumi.

A. Ozols labo Juridiskā biroja redakciju, nolasa iespējamo redakciju.

*Notiek diskusija starp deputātiem un iesaistīto iestāžu pārstāvjiem par iespējamo redakciju priekšlikumam.*

**J. Rancāns** aicina komisijas deputātus balsot par priekšlikuma izveidošanu šajā likumprojektā:

*Balsojums:*

*J. Rancāns – par, E.Šnore – par, R.Bergmanis – pret, I.Klementjevs – atturas, A.Latkovskis – pret, M.Možvillo – pret, M. Šteins – pret, A.Zakatistovs – pret.*

**J. Rancāns** aicina komisijas deputātus balsot par priekšlikumu **Nr. 1:**

*Balsojums:*

*J. Rancāns – pret, E.Šnore – pret, R.Bergmanis – pret, I.Klementjevs – par, A.Latkovskis – pret, M.Možvillo – pret, M. Šteins – pret, A.Zakatistovs – pret*

**J. Rancāns** aicina komisijas deputātus balsot par likumprojektu 2.lasījumā.

*Komisija vienbalsīgi nolemj atbalstīt likumprojektu.*

**LĒMUMS**:

* atbalstīt likumprojektu **“Grozījums Meža likumā (1138/Lp13) “** unvirzīt to izskatīšanai otrajā lasījumā Saeimas š.g. 19. augusta ārkārtas sēdē.

3. Grozījums Publiskas personas mantas atsavināšanas likumā (1139/Lp13) 2. lasījums.

J. Rancāns aicina priekšlikuma iesniedzēju komentēt šo priekšlikumu.

Nr. 1 – Saeimas deputāta I. Zariņa priekšlikums – Papildināt likumprojektā piedāvāto 2. pantu trešo daļu ieteiktā redakcijā.

I. Zariņš ir gatavs atsaukt priekšlikumu, ja komisija ir gatava iepriekš diskutēto iestrādāt šis darba kārtības pirmajā punktā izskatāmajā likumprojektā “Grozījumi Latvijas Republikas valsts robežas likumā (1137/Lp13)”.

**J. Rancāns** aicina komisijas deputātus balsot par priekšlikumu **Nr. 1:**

*Balsojums:*

*J. Rancāns – pret, E.Šnore – pret, R.Bergmanis – pret, I.Klementjevs – par, A.Latkovskis – pret, M.Možvillo – pret, M. Šteins – pret, A.Zakatistovs – pret*

Nr. 2 – Saeimas Juridiskā biroja priekšlikums – Izteikt likumprojekta tekstu ieteiktā redakcijā.

S.T. Ozoliņa pamato priekšlikuma nepieciešamību.

M. Šteins Iekšlietu ministrija neiebilst.

**J. Rancāns** aicina komisijas deputātus balsot par priekšlikumus **Nr. 2**.

*Komisija vienbalsīgi nolemj* ***atbalstīt*** *priekšlikumu..*

**J. Rancāns** aicina komisijas deputātus balsot par likumprojektu 2.lasījumā.

*Komisija vienbalsīgi nolemj* ***atbalstīt*** *likumprojektu.*

*Komisija atgriežas pie jau izskatītā likumprojekta “Grozījumi Latvijas Republikas valsts robežas likumā (1137/Lp13)”, lai varētu veidot attiecīgi pareizu komisijas priekšlikumu, kurā attiecīgi tiek iekļauts Saeimas deputāta I. Zariņa priekšlikums. Attiecīgās iestādes diskutē ar priekšsēdētāju attiecībā par precīzu redakciju šim priekšlikumam.*

**J. Rancāns** aicina komisijas deputātus balsot par priekšlikuma labošanu šajā likumprojektā

*Komisija vienbalsīgi nolemj* ***atbalstīt*** *izveidoto priekšlikumu.*

**J. Rancāns** aicina komisijas deputātus balsot par likumprojektu 2.lasījumā.

*Komisija vienbalsīgi nolemj* ***atbalstīt*** *likumprojektu.*

**LĒMUMS**:

* atbalstīt likumprojektu **“Grozījums Publiskas personas mantas atsavināšanas likumā (1139/Lp13)“** unvirzīt to izskatīšanai otrajā lasījumā Saeimas š.g. 19. augusta ārkārtas sēdē.

**J. Rancāns** slēdz sēdi.

Sēde pabeigta plkst. 11.05.

Komisijas priekšsēdētājs (paraksts\*) J.Rancāns

Komisijas sekretārs (paraksts\*) E.Šnore